Харолд 220419

**Бір патшалық, бір Тәңір Ие, бір дене**

***"біз бәріміз де көптігімізге қарамастан Мәсіхтің рухани денесіміз, осылай өзара байланысқан мүшелеріміз."***

***(Римдіктерге хат 12:5)***

Елдер арасындағы шекаралар алаңдаушылық тудыруы мүмкін. Біреуінен өткен сайын, құжаттарым дұрыс болса екен, сөмкелерімде ешнәрсе сұрақ тудырмаса екен деп жасырын түрде біраз уайымдап аламын.

Шекаралар географиялық және саяси болып келеді; Бірақ, адамдарды, шын мәнінде, шекара емес, өсіп сөйлеген тілі мен мәдениеті біріктіреді.

Бұл - Киелі кітаптағы «Мәсіхтің денесі» деп аталатын нәрсеге қатысты (Қорынттықтарға 1-хат 12:27). Иса жерде тәни тұрғыда болды, бірақ Ол көкке қайтып кеткенде, Оның шәкірттері (сенушілер) Оның жердегі тәни дәлелі, яғни басқаларға Оның сүйіспеншілігі туралы айтып, сүйіспеншілікті іс жүзінде орындайтындар болып қалды. Мәсіхтің Денесіндегі адамдардың барлығы сүйіспеншілік тілінде сөйлеуі керек және шынайы «Иса мәдениетіндегі» адамдар өздері үшін емес, басқалар үшін өмір сүретін адамдар болулары керек.

Иә, Киелі кітапта былай делінген: «Ол бір адамнан адамзаттың бар ұлттарын таратып, оларды бүкіл жер жүзіне мекендеткен және олардың мерзімдері мен тұратын жерлерінің шектерін белгілеп қойған.” (Елшілердің істері 17:26). Бірақ Исаға сенушілер үшін бұл дүние біздің үй емес, бұл жай ғана үйімізге барар жолда өтіп бара жатқан жер. Киелі кітапта: “Алайда біздің отанымыз көкте”,— делінген (Філіпіліктерге3:20).

Қымбатты Исаға сенуші, сіз жер бетінде қай жерде тұрсаңыз да, біз бір Патшалықтың азаматтарымыз, бізде бір Иеміз бар және біз бір денеміз. Біздің бір-бірімізбен байланысымыз мәңгілік, шекаралардан, үкіметтерден және саяси жүйелерден асып түседі. Дененің бір бөлігі ауырса, бәрі зардап шегеді. Біз Исаның қайтып келуін күте отырып, бұрын-соңды болмағандай бір-бірімізді сүйейік! (Жохан 13:34-35).